Ο **Λεονίντ Βικτορόβιτς Σλούτσκι** (*Leonid Viktorovich Slutsky*, ρωσικά:Леонид Викторович Слуцкий, γενν. 4 Μαΐου 1971) είναι Ρώσος επαγγελματίας προπονητής ποδοσφαίρου και πρώην ποδοσφαιριστής.

Σταδιοδρομία ως ποδοσφαιριστής
------------------------------

Ο Σλούτσκι γεννήθηκε στο Βόλγκογκραντ. Η ποδοσφαιρική σταδιοδρομία του με τη Ζβέζντα Γκοροντίσε τελείωσε σε ηλικία μόλις 19 ετών. Έπρεπε να σταματήσει το ποδόσφαιρο, λόγω τραυματισμού στο γόνατο που υπέστη όταν έπεσε από ένα δέντρο, ενώ έσωζε τη γάτα ενός γείτονα.

Σταδιοδρομία ως προπονητής
--------------------------

### Πρώιμη σταδιοδρομία

Ο Σλούτσκι έγινε προπονητής της ΦΚ Μόσχας στις 14 Ιουλίου 2005, όπου έμεινε μέχρι το τέλος της σεζόν 2007.  Ο τελευταίος του αγώνας ως προπονητής της ΦΚ Μόσχας, ήταν μία νίκη 3-1 εναντίον της Λουτς Βλαδιβοστόκ στις 11 Νοεμβρίου 2007. Ο Σλούτσκι έγινε προπονητής της Κρίλια Σοβέτοφ Σαμάρα την 1η Ιανουαρίου 2008.

### ΤΣΣΚΑ Μόσχας

Στις 26 Οκτωβρίου 2009, αντικατέστησε τον Χουάντε Ράμος ως προπονητής της ΤΣΣΚΑ Μόσχας. Το Δεκέμβριο του 2009, υπό τις οδηγίες του Σλούτσκι, η ΤΣΣΚΑ έφθασε για πρώτη φορά στην ιστορία της στη φάση νοκ άουτ του Τσάμπιονς Λιγκ, προτού ηττηθεί από την Ίντερ του Ζοζέ Μουρίνιο, την τελική νικήτρια της διοργάνωσης, στα προημιτελικά. 

Δύο χρόνια αργότερα, το επίτευγμα επαναλήφθηκε, όταν η ΤΣΣΚΑ νίκησε την Ίντερ στο Σαν Σίρο, στον τελευταίο αγώνα της φάσης των ομίλων.

Πριν τη σεζόν 2012-13, ο Σλούτσκι ενίσχυσε την άμυνα της ομάδας και οργάνωσε εκ νέου την επίθεση, κάτι που βοήθησε την ομάδα να κάνει ρεκόρ 15 αγώνων χωρίς να δεχτεί γκολ και να κερδίσει όλους τους αγώνες που η ομάδα άνοιξε το σκορ, με αποτέλεσμα να κατακτήσει τον τίτλο πρωταθλήματος.

Στις 7 Αυγούστου 2015, ανακοινώθηκε ότι ο Σλούτσκι θα αναλάβει τη Εθνική Ρωσίας, στη θέση του εξερχόμενου Φάμπιο Καπέλλο. Το συμβόλαιο ήταν μέχρι το τέλος των προκριματικών του Ευρωπαϊκού Πρωταθλήματος 2016. Η Ρωσία κέρδισε όλους τους αγώνες με τον Σλούτσκι στον πάγκο και πήρε την πρόκριση στο Ευρωπαϊκό Πρωτάθλημα 2016.

Στις 14 Νοεμβρίου 2015, η Ρωσία νίκησε την Πορτογαλία με 1-0 σε έναν φιλικό αγώνα και ο Σλούτσκι επανέλαβε το κατόρθωμα του Πάβελ Σαντίριν, κερδίζοντας τους πέντε πρώτους αγώνες του ως προπονητή της Ρωσίας.

Στις 21 Μαΐου 2016, η ΤΣΣΚΑ νίκησε τη Ρούμπιν Καζάν με 1-0, για να εξασφαλίσει τον τίτλο, μπροστά από την διεκδικήτρια έκπληξη Ροστόφ. Αυτός ήταν ο τρίτος τίτλος του Σλούτσκι σε τέσσερα χρόνια με την ΤΣΣΚΑ. 

Στις 20 Ιουνίου 2016, ο Σλούτσκι αποφάσισε να παραιτηθεί από προπονητής της Ρωσίας μετά την ήττα με 0-3 εναντίον της Ουαλίας, που σήμαινε την κατάληψη της τελευταίας θέσης από τη Ρωσία στη φάση ομίλων του Ευρωπαϊκού Πρωταθλήματος 2016. Παραιτήθηκε στις 25 Ιουνίου.

Στις 6 Δεκεμβρίου 2016, ο Σλούτσκι ανακοίνωσε την παραίτησή του από προπονητής της ΤΣΣΚΑ. Ο τελευταίος του αγώνας, ήταν ένας αγώνας της φάσης ομίλων του Τσάμπιονς Λιγκ εναντίον της Τότεναμ την επόμενη μέρα.

### Χαλ Σίτι

Στις 9 Ιουνίου 2017, ο Σλούτσκι προσλήφθηκε ως προπονητής της Χαλ Σίτι στην Τσάμπιονσιπ. Στις 3 Δεκεμβρίου 2017, αποχώρησε από την ομάδα με αμοιβαία συγκατάθεση, ύστερα από μια σειρά κακών αποτελεσμάτων.

### Φίτεσε

Στις 12 Μαρτίου 2018, ανακοινώθηκε ότι θα αντικαταστήσει τον Χενκ Φρέιζερ ως το νέο προπονητή της Φίτεσε στην Ερεντιβίζιε, για τη σεζόν 2018-19. Κατά τη διάρκεια της θητείας του, η Φίτεσε μπήκε στην κλήρωση για τον τρίτο προκριματικό γύρο του Γιουρόπα Λιγκ, όπου κληρώθηκε με τη Βασιλεία. Οι δύο αγώνες διεξήχθησαν εντός έδρας στις 9 Αυγούστου και εκτός έδρας στις 16 Αυγούστου 2018. Η Φίτεσε έχασε με 2-0 στο συνολικό σκορ, με αποτέλεσμα τον αποκλεισμό της από το Γιουρόπα Λιγκ. Σε εθνικό επίπεδο, η Φίτεσε τερμάτισε στην 5η θέση του πρωταθλήματος εκείνης της σεζόν. Μετά από πέντε συνεχόμενους χαμένους αγώνες, αποφάσισε να αποχωρήσει από προπονητής της Φίτεσε στα τέλη Νοεμβρίου του 2019.

Σταδιοδρομία ως σχολιαστής τηλεόρασης
-------------------------------------

Ο Σλούτσκι έχει σχολιάσει πολλές φορές ποδοσφαιρικούς αγώνες στη ρωσική τηλεόραση. Η σταδιοδρομία του ως σχολιαστής διακόπηκε, αφού επανέλαβε τη λέξη «Navalny», ακολουθώντας τον συν-σχολιαστή του, χρησιμοποιώντας τον όρο *навальный футбол (navalny futbol)*. Ο όρος *навальный (navalny)* είναι ένας όρος που μεταφράζεται ως «συντριπτικό» ή «δυναμικό», αλλά είναι και το επώνυμο του αντιπολιτευόμενου πολιτικού, Αλεξέι Ναβάλνι. Το περιστατικό οδήγησε στην απομάκρυνσή του από τηλεσχολιαστή στο Παγκόσμιο Κύπελλο του 2018.

Διακρίσεις
----------

ΤΣΣΚΑ Μόσχας
* Πρέμιερ Λιγκ Ρωσίας (3): 2012-13, 2013-14, 2015-16
* Κύπελλο Ρωσίας (2): 2010-11, 2012-13
* Σούπερ Καπ Ρωσίας (2): 2013, 2014
* Τσάμπιονς Λιγκ Φάση Νοκ Άουτ (2): 2009-10 - Προημιτελικοί, 2011-12 - Γύρος των 16

Παραπομπές
----------

1. ↑  1763. Ανακτήθηκε στις 22  Απριλίου 2022.
2. ↑  (πολλαπλές γλώσσες) *Transfermarkt*. 2763. Ανακτήθηκε στις 4  Απριλίου 2022.
3. ↑  Τσαρλς, Κρις (11 Νοεμβρίου 2009). «Quotes of the week». *BBC Sport*. Ανακτήθηκε στις 11 Νοεμβρίου 2009.
4. ↑  «FK Moskva » Manager history». Ανακτήθηκε στις 22 Οκτωβρίου 2014.
5. ↑  «Blokhin takes command at Moskva». UEFA. 14 Δεκεμβρίου 2007.. Ανακτήθηκε στις 22 Οκτωβρίου 2014.
6. ↑  «FK Moskva » Fixtures & Results 2007/2008». Worldfootball.net. Ανακτήθηκε στις 22 Οκτωβρίου 2014.
7. ↑  «Krylia Sovetov » Manager history». Worldfootball.net. Ανακτήθηκε στις 22 Οκτωβρίου 2014.
8. ↑  «CSKA appoint Slutski as Ramos departs». UEFA. 26 Οκτωβρίου 2009.. Ανακτήθηκε στις 22 Οκτωβρίου 2014.
9. ↑  «Juande Ramos sacked by CSKA Moscow after six weeks in job». *The Telegraph*. 26 Οκτωβρίου 2009.. Ανακτήθηκε στις 22 Οκτωβρίου 2014.
10. ↑  «CSKA earn their rest in Istanbul». *UEFA.com*. 9 Δεκεμβρίου 2009. Ανακτήθηκε στις 24 Φεβρουαρίου 2010.
11. ↑  «CSKA Moscow through after late winner downs Inter». *uk.eurosport.yahoo.com/*. 8 Δεκεμβρίου 2011. Ανακτήθηκε στις 8 Δεκεμβρίου 2011.
12. ↑  «7 лучших тренеров российского сезона» (στα Ρωσικά). Sports.ru. 15 Μαΐου 2013. Ανακτήθηκε στις 24 Νοεμβρίου 2015.
13. ↑  «Russia appoint CSKA Moscow’s Leonid Slutsky as coach on short-term deal». *The Guardian*. Associated Press. 7 Αυγούστου 2015.. Ανακτήθηκε στις 8 Αυγούστου 2015.
14. ↑  «Сергей Иванов: "Слуцкий должен до лета совмещать посты. Потом РФС нужно будет вести переговоры о выкупе его контракта"» (στα Ρωσικά). Sports.ru. Ανακτήθηκε στις 24 Νοεμβρίου 2015.
15. ↑  «Слуцкий одержал пятую подряд победу во главе сборной России и повторил достижение Садырина» (στα Ρωσικά). Sports.ru. Ανακτήθηκε στις 24 Νοεμβρίου 2015.
16. ↑  «Russia coach Leonid Slutsky hints at resignation after thrashing by Wales». *ESPN FC* (ESPN). 20 Ιουνίου 2016.. Ανακτήθηκε στις 20 Ιουνίου 2016.
17. ↑  Κρέλιν, Μαρκ (25 Ιουνίου 2016). «Russia coach Leonid Slutsky resigns after Euro 2016 exit». Sky Sports. Ανακτήθηκε στις 29 Ιουνίου 2016.
18. ↑  Леонид Слуцкий покидает ПФК ЦСКА (στα Ρωσικά). ΤΣΣΚΑ Μόσχας. 6 Δεκεμβρίου 2016.
19. ↑  «Tigers Confirm Leonid Slutsky As Head Coach». Χαλ Σίτι. 9 Ιουνίου 2017. Αρχειοθετήθηκε από το πρωτότυπο στις 2017-06-09.. Ανακτήθηκε στις 9 Ιουνίου 2017.
20. ↑  «Slutsky Departs By Mutual Consent». Χαλ Σίτι. 3 Δεκεμβρίου 2017. Αρχειοθετήθηκε από το πρωτότυπο στις 2017-12-03.. Ανακτήθηκε στις 3 Δεκεμβρίου 2017.
21. ↑  «Sloetski stapt op als trainer van Vitesse». *nos.nl* (στα Ολλανδικά). Ανακτήθηκε στις 29 Νοεμβρίου 2019.
22. ↑  «Ex-Hull City boss Leonid Slutsky 'sacked' from Russia World Cup TV pundit role». 21 Ιουνίου 2018.. Ανακτήθηκε στις 27 Ιουνίου 2018.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 6853151051876433530003
* LCCN: n2017067500
* ISNI: 0000 0004 9795 8679

 |

 |